text: Пирели обяви избора на типове гуми на пилотите за САЩ - ClubS1.bg
  Начало Formula 1 News • Новини за Формула 1 Пирели обяви избора на типове гуми на пилотите за САЩ
  Пирели обяви избора на типове гуми на пилотите за САЩ
  Пирели обяви избора на типове гуми на пилотите за Гран при на САЩ в Остин в края на следващата седмица. На разположение на екипите за старта на Пистата на Америките ще са типовете C2 (хард), C3 (медиум) и С4 (софт).
  Състезателите на водещите отбори Мерцедес, Ферари и Ред Бул са направили доста близък избор. С изключение на Шарл Льоклер, всички останали са избрали по 8 комплекта гуми софт.
  Пилотът от Монако е заявил 9 комплекта меки гуми, като ще има на разположение още 3 медиум и 1 хард. Световният шампион Люис Хамилтън е заложил на 8 чифта софт, 3 медиум и 2 хард. Същият е изборът и на Себастиан Фетел.
  По правилник пилотите трябва да запазят по един нов комплект гуми софт за 3-ата част на квалификацията. А за състезанието да разполагат с по 1 комплект медиум и хард, независимо дали нови или използвани, като само единият от тях е задължителен за използване.